Wupti-Pede er blevet arbejdsløs

Hæleren Pede kunne skaffe alt, han købte nemlig fra Wupti, forklarede han i en række reklamefilm mellem 2009 og 2011. Nu skal han handle hos Bilka i stedet. Netbutikken er nemlig blevet lukket ned og kunderne henvises i stedet til føromtalte supermarkedskæde.

Pede-figuren gjorde skuespilleren Alexandre Willaume til allemandseje. Wupti åbnede i 2006 og har siden 2015 været ejet af Salling Group.

Det er manglen på fysiske butikker, der var Wuptis styrke. Men det endte også med at tage livet af butikken. I en pressemeddelelse fortæller Thor Jørgensen fra Salling Group, at man har analyseret sig frem til, at de mest populære webbutikker “foruden en onlinekanal også har en fysisk butik eller et varehus”.

Wupti-Pede reklame.

Med indlemmelsen vil Salling Group “styrke Bilka som bedste one-stop-shop”,  hvor man kan købe det hele på en gang uden at gå andre steder hen.

Wupti var i flere år en af Danmarks største netbutikker med salg af elektronik og hårde hvidevarer.

Den nu nedlukkede side kan besøges her.

Wupti-Pede er blevet arbejdsløs